Reineiere har overfor sametinget uttrykt stor skepsis til saksbehandlingstiden i erstatningssaker for rein drept av rovvilt. Reineiere har overfor sametinget gitt uttrykk for at problemet ligger i antall saksbehandlere hos Statsforvalteren i Troms og Finnmark som behandler rovdyrerstatning og klagesaker. Ettersom 70% av reineierne i Norge befinner seg i forvaltningsregion 8 er det klart at kapasiteten må styrkes betydelig, slik at saksbehandlingen er innenfor forvaltningsloven. Sametinget ber direktoratet a styrke og prioritere dette arbeidet.